చండీఘర్: దశాబ్ద కాలం తర్వాత పంజాబ్లో మళ్లీ కాంగ్రెస్ గాలి వీస్తోంది. అకాలీదళ్ కోటను బద్దలు కొట్టి మళ్లీ అధికారాన్ని చేజిక్కించుకునే దిశగా కాంగ్రెస్ దూసుకెళ్తోంది. మొత్తం 117 స్థానాలకు గానూ ఇప్పటికే అక్కడ ఆధిక్యంలో మ్యాజిక్ ఫిగర్ 59 స్థానాలను దాటుకుని విజయం వైపునకు ప్రయాణిస్తోంది. కాగా ఈసారి ఎలాగైనా తమ పొరుగు రాష్ట్రంలో పాగా వేయాలని భావించిన ఢిల్లీ అధికార పార్టీ ఆమాద్మీ ఆశలు నెరవేరేలా కనిపించడం లేదు. అయితే పంజాబ్లో ఇప్పటివరకు అధికారంలో ఉన్న అకాలీదళ్ పార్టీకి గట్టిపోటీ ఇచ్చింది. కాగా కాంగ్రెస్ విజయం కోసం తీవ్రంగా శ్రమించిన ఆ పార్టీ పంజాబ్ చీఫ్ అమరీందర్ సింగ్ మాత్రం వెనుకబడ్డారు. ప్రస్తుత సీఎం ప్రకాశ్ సింగ్ బాదల్పై పోటీ చేసిన ఆయన ఓట్ల లెక్కింపు సందర్భంగా మధ్యలో పుంజుకుంటున్నట్టు కనిపించినప్పటికీ... బాదల్ ప్రభావమే ఎక్కువగా కనిపిస్తోంది. అయితే శనివారం అమరీందర్ పుట్టినరోజు కావడంతో అక్కడ కాంగ్రెస్ విజయం సాధించేలా దూసుకెళ్తుండడం మాత్రం ఆయనకు కాస్త ఊరటనిచ్చే అవకాశం ఉంది.
chandighar: dashabda kaalam tarvaata panjaablo malli congress gaali veestondi. akalidal kotanu baddalu kotti malli adhikaaraanni chejikkinchukune disagaa congress doosukeltondi. mottam 117 sthaanaalaku gaanuu ippatike akkada aadhikyamlo magic figar 59 sthaanaalanu daatukuni vijayam vaipunaku prayaanistoondi. kaga eesaari elagaina tama porugu rashtramlo paga veyalani bhaavinchina dhilli adhikara party aamaadmii aasalu neraverela kanipinchadam ledu. ayithe panjaablo ippativaraku adhikaaramlo unna akalidal paarteeki gattipoty ichindi. kaga congress vijayam kosam teevramgaa shraminchina aa party panjab cheef amarinder sing maatram venukabaddaaru. prastuta cm prakash sing badalpai poty chesina aayana otla lekkimpu sandarbhamgaa madhyalo punjukuntunnattu kanipinchinappatiki... badal prabhavame ekkuvagaa kanipistondi. ayithe sanivaaram amarinder puttinaroju kaavadamtho akkada congress vijayam saadhinchelaa doosukeltundadam maatram aayanaku kaasta ooratanicche avakaasam undi.